Միքայել Ալավերդով

Միքայել Անդրեյի Ալավերդով (), խորհրդային բանակի գեներալ-մայոր (1945):

Կենսագրություն 
Միքայել Ալավերդովը ծնվել է 1900 թվականի նոյեմբերի 14-ին Շուշի քաղաքում։ 1925 թվականին ավարտել է Մոսկվայի Մ. Ֆրունզեի անվան ակադեմիան։ 1918 թվականից  ծառայել է համառուսաստանյան արտակարգ հանձնաժողովի մարմիններում։ 1925 թվականին գործուղվել է Իրան, 1928-1930 թվականներին՝ Իրանում խորհրդային հետախուզության գործակալ։ 1930-1934 թվականներին աշխատել է զինվորական հակահետախուզության կենտրոնական ապարատում (Մոսկվա), 1933-1934 թվականներին ղեկավարել Ավստրիայի, Շվեյցարիայի, Ֆրանսիայի հետախուզական գործակալությունները։ 1934 թվականին՝ Աֆղանստանում, 1936 թվականին՝ Թուրքիայում արտաքին հետախուզության գործակալ, 1941-1944 թվականներին Աֆղանստանում անգլիական հետախուզության հետ բացահայտել ու ոչնչացրել է գերմանական հետախուզական ցանցը, կանխել Աֆղանստանում և Իրանում  նացիստական հեղաշրջման փորձը։ 1944-1947 թվականներին Մոսկվայում ղեկավարել է արտաքին հետախուզության տեղեկատվության բաժինը, 1947-1955 թվականներին՝ հետախուզության, ապա՝ բարձրագույն հետախուզական դպրոցի պետի տեղակալ։ 1955 թվականին զորացրվել է։

Մահ 
Մահացել է 1968 թվականի հոկտեմբերի 9-ին Մոսկվայում։ Թաղված է Նովոդևիչիե գերեզմանոցում։

Մրցանակներ, կոչումներ 
 Գեներալ-մայոր (09.07.1945)
 «Պատվո նշան» շքանշան (20.09.1943)
 Հայրենական պատերազմի I աստիճանի շքանշան (05.11.1944)
 Լենինի շքանշան (21.02.1945)
 Կարմիր դրոշի շքանշան (03.11.1944, 20.07.1949)
 «Պետանվտանգության պատվավոր աշխատակից»  շքանշան
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ

Ծանոթագրություններ

Գրականություն 
 Шарапов Э. П. Наум Эйтингон — карающий меч Сталина. СПб., «Нева», 2003
 Энциклопедия секретных служб России / Автор-составитель А.И.Колпакиди. — М.: АСТ, Астрель, Транзиткнига, 2004. — С. 428—429. — 800 с. — ISBN 5-17018975-3.

Խորհրդային բանակի ռազմական գործիչներ
Հայրենական մեծ պատերազմի մասնակիցներ
Ռուսաստանի քաղաքացիական պատերազմի մասնակիցներ
ԽՄԿԿ անդամներ
Խորհրդային հետախույզներ
Հայրենական պատերազմի 1-ին աստիճանի շքանշանակիրներ
Կարմիր դրոշի շքանշանի ասպետներ
Լենինի շքանշանի ասպետներ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
ԽՍՀՄ ՊԱԿ սպաներ